b'\n_START_ARTICLE_\nRandy Rhoads\n_START_SECTION_\n\xc5\xbdivotopis\n_START_PARAGRAPH_\nTijekom uspje\xc5\xa1ne desetgodi\xc5\xa1nje glazbene karijere bio je najprije suosniva\xc4\x8d ameri\xc4\x8dke hard rock skupine Quiet Riot, a zatim i kao gitarist zaslu\xc5\xbean za vrlo uspje\xc5\xa1an samostalni glazbeni pohod Ozzyja Osbourna nakon \xc5\xa1to je ovaj napustio Black Sabbath. Tijekom tog kratkog, ali va\xc5\xbenog razdoblja u Osbourneovoj glazbenoj karijeri snimljena su dva vrlo uspje\xc5\xa1na albuma: Blizzard of Ozz 1980. i Diary of a Madman 1981. Randy Rhoads dao je veliki doprinos tijekom snimanja ta dva albuma._NEWLINE_Odgojila ga je samohrana majka, koja ga je i prva pou\xc4\x8dila umije\xc4\x87u sviranja klasi\xc4\x8dne gitare, \xc5\xa1to \xc4\x8be kasnije imati veliki utjecaj na mladoga Randya u njegovu stvaranju jedinstvenoga rock-zvuka na elektri\xc4\x8dnoj gitari. Zahvaljuju\xc4\x8bi tome, Randy Rhoads pomogao je Ozzyju Osbourneu u stvaranju novoga stila u heavy metal glazbi, objedinjuju\xc4\x8bi elemente klasi\xc4\x8dne glazbe s agresivnom rockerskom senzibilno\xc5\xa1\xc4\x8bu i izuzetnom vje\xc5\xa1tinom sviranja elektri\xc4\x8dne gitare. Za samo dvije godine stvorio je glazbenu ostav\xc5\xa1tinu koja je u velikoj mjeri zauvijek promijenila heavy metal, pa su mnogi rock-gitaristi kasnije slijedili njegov primjer prilikom razvijanja vlastitoga stila sviranja rocka na gitari._NEWLINE_Randy Rhoads poginuo je u zrakoplovnoj nesre\xc4\x8bi 19. o\xc5\xbeujka 1982. prilikom koncertne turneje s Ozzyjem Osbourneom.'